དབྱང་ཧྥུན་ཁྲུན་སྔ་གཞུག་ཏུ་ལི་ཏུའུ་ཆུའུ་ཉེན་པོ་གྲོང་རྡལ་ཞིན་ལི་ཏུའུ་གཞིས་ཁུལ་དང་རྟ་ར་ཞང་པའེ་ཚོ་ཐེ་སྡེ་གསར།ཧུའུ་ཀྲུའུ་ཧོར་རིགས་རང་སྐྱོང་རྫོང་ཐང་ཁྲོན་གྲོང་རྡལ་ཧྲི་ཙི་སྡེ་བ།ཝེ་ཡོན་གྲོང་རྡལ་སུམ་མདོ་བོད་རིགས་ཞང་དཔའ་ཡོན་སྡེ་བ་སོགས་སུ་སོང་ནས།ལས་བྱེད་པ་དང་མང་ཚོགས་དང་ཁ་གཏད་བརྗེ་རེས་བྱས་པ་དང་།བསམ་བློ་དབུལ་སྐྱོར་གྱི་ཚོད་ལྟའི་བྱ་བ་སྤེལ་བར་མཛུབ་སྟོན་བྱས།དབྱང་ཧྥུན་ཁྲུན་གྱིས་བསྟན་དོན།བསམ་བློའི་ཐུན་མོང་གི་ལྟ་བ་གཅིག་ཏུ་སྒྲིལ་བ་དང་།རྩ་འཛུགས་འགོ་ཁྲིད་ལ་ཤུགས་བསྣན་ནས།བྱ་བ་ལག་བསྟར་བྱེད་པར་དམ་འཛིན་བྱེད་དགོས།མང་ཚོགས་ཀྱི་གཉེན་སྟོན་དང་འདས་མཆོད་བསྒྲུབ་པའི་ཁྲོད་ཀྱི་རྒྱས་སྤྲོསཆུད་ཟོས་དང་རྒྱུ་རིན་མང་པོ་ལེན་པ་སོགས་དབུལ་ཐར་མཁྲེགས་གཏོར་ལ་གནོད་སྐྱེལ་བའི་དངོས་ཡོད་གནད་དོན་ཐག་གཅོད་པའི་དཔེ་གཞི་དང་ཉམས་མྱོང་རྒྱུས་ལོན་གསལ་བོ་བྱེད་པ་དང་སྤྱི་སྡོམ་བྱེད་དགོས།དཔེ་མཚོན་གྱི་སྣེ་ཁྲིད་ལ་དོ་སྣང་བྱེད་པ་དང་།མང་ཚོགས་ཀྱི་དབུལ་ཐར་ཐད་ཀྱི་ཡིད་ཆེས་ཇེ་བརྟན་དུ་གཏོང་བ།མང་ཚོགས་ཀྱིས་དར་སྲོལ་གསར་བ་དར་སྤེལ་གཏོང་བར་སྐུལ་སློང་དང་སྣེ་ཁྲིད་བྱས་ཏེ།ལུགས་རྙིང་སྲོལ་ངན་འདོར་དགོས།ས་བབ་དང་བསྟུན་པ་དང་།བྱ་བའི་བྱེད་ཐབས་གསར་གཏོད་དང་འཚོལ་ཞིབ་བྱེད་པ།སྔོན་དུ་ཚོད་ལྟ་བྱེད་པ་དང་ཚོད་ལྟ་བྱེད་ཕོད་པར་བྱས་ནས།ཚོད་ལྟ་བྱ་བའི་ཐད་ནས་གྲུབ་འབྲས་བཟང་བོ་ལེན་པར་ཁག་ཐེག་བྱེད་པ་དང་།མང་ཚོགས་ཀྱིས་དབུལ་ཐར་མཁྲེགས་གཏོར་བྱེད་པའི་ནང་སྐྱེས་སྒུལ་ཤུགས་ཆེར་སྐྱེད་དགོས་ཟེར།།